A tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/2014., 54/2014. szám – más jogszabály, 37/2016., 29/2017., 24/2019., 66/2020. és 38/2021. szám) 24. szakaszának 2. bekezdése alapján, figyelemmel A Vajdaság AT 2022. évi költségvetéséről szóló tartományi képviselőházi rendelet (Vajdaság AT Hivatalos Lapja, 54/2021. és 7/2022. szám – pótköltségvetés) 11. és 24. szakaszára, valamint A nemzeti kisebbségek – nemzeti közösségek helyzetének előmozdítására és a multikulturalizmus és tolerancia fejlesztésére irányuló költségvetési eszközök odaítéléséről szóló tartományi képviselőházi rendeletre (Vajdaság AT Hivatalos Lapja, 8/19. szám) és a tartományi oktatási, jogalkotási, közigazgatási és nemzeti kisebbségi – nemzeti közösségi titkár 128-377/2020-01-es számú, 2020. december 8-ai keltezésű határozata alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkárhelyettes

Pályázatot

hirdet

a *Mennyire ismerjük egymást* regionális vetélkedő tizennegyedik ciklusának megszervezésére a 2022-es évben

A Pályázat a *Mennyire ismerjük egymást* alprojekt – a vajdasági nemzeti közösségek kultúrájának és történelmének ismeretéből tartott vetélkedő tizennegyedik ciklusának megszervezése céljából kerül meghirdetésre.

A Pályázat kiírása **1.500.000,00** dinár összegre történik.

**I. A PÁLYÁZAT ÁLTALÁNOS FELTÉTELEI**

Az eszközök a vetélkedő megszervezésének céljából kerülnek odaítélésre, három Vajdaság autonóm tartományi központban.

A vetélkedők 2022. június 1. és 13. között kerülnek megrendezésre.

**II. A PÁLYÁZAT FELTÉTELEI**

* A Pályázatra közeszközfelhasználók – Vajdaság autonóm tartományi helyi önkormányzati egységek, valamint oktatási és kultúrintézmények jelentkezhetnek,
* A vetélkedőhöz a vetélkedő szervezője köteles a következőket biztosítani:

1. Legalább 50 férőhelyes zárt létesítményt a vetélkedő megszervezésére,
2. Kihangosítás,
3. Megvilágítás,
4. A vetélkedőhöz szükséges műszaki szolgálatot,
5. Biztonság és higiénia,
6. Állófogadás a résztvevők számára.

**III. KÜLÖN FELTÉTELEK**

**Közbeszerzések**A jelen Pályázat eszközfelhasználója A közbeszerzésekről szóló törvény értelmében megrendelőnek minősül, ha:

1. köztársasági, tartományi és helyi önkormányzati szerv,

2. olyan közérdekű célokat megvalósító jogi személy, amely nem ipari vagy kereskedelmi jellegű, ha a következő feltételek egyikét teljesíti:

* több, mint 50%-ban a megrendelő eszközeiből kerül finanszírozásra,
* a jogi személy munkája felett a felügyeletet a közmegrendelő végzi,
* a jogi személy felügyeleti és igazgatási szerve tagjainak több, mint a felét a közmegrendelő nevezi ki.

**IV. A JELENTKEZÉS MÓDJA**

* a pályázati kérelmeket egy példányban, kizárólag a Titkárság pályázati űrlapján kell benyújtani,
* a pályázati dokumentációt a Titkárság helyiségeiben, vagy a Titkárság honlapján a [www.puma.vojvodina.gov.rs](http://www.puma.vojvodina.gov.rs) címen lehet átvenni/letölteni 2022. április 28-tól kezdődően,
* a pályázó a Pályázatra csak egy jelentkezést nyújthat be,
* a pályázati kérelmeket szerb nyelven vagy Vajdaság Autonóm Tartomány területén hivatalos használatban lévő nemzeti kisebbségi nyelven kell átadni,
* a pályázati kérelmet Újvidéken, a tartományi szervek iktatójában (a Tartományi Kormány épületében) kell átadni személyesen, vagy postai úton az alábbi címre kell megküldeni:

Pokrajinski sekretarijat za obrazovanje, propise, upravu i nacionalne manjine – nacionalne zajednice

21000 Novi Sad

Bulevar Mihajla Pupina 16

*ZA KONKURS ZA ORGANIZACIJU KVIZ TAKMIČENJA “KOLIKO SE POZNAJEMO” – ČETRNAESTI CIKLUS U 2022. GODINI* megjelöléssel

*(Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság*

*21000 Újvidék*

*Mihajlo Pupin sugárút 16. szám,*

*PÁLYÁZAT A MENNYIRE ISMERJÜK EGYMÁST VETÉLKEDŐ 2022. ÉVI TIZENNEGYEDIK CIKLUSÁNAK MEGSZERVEZÉSÉRE megjelöléssel)*

* A Pályázat 2022. május 13-ig van nyitva.

**V. A PROJEKTEK ÉRTÉKELÉSE ÉS AZ ESZKÖZÖK ODAÍTÉLÉSÉRŐL VALÓ DÖNTÉSHOZATAL**

* A beérkezett pályázati kérelmeket a tartományi oktatási, jogalkotási, közigazgatási és nemzeti kisebbségi – nemzeti közösségi titkár által kinevezett Bizottság vitatja meg,
* a Bizottság nem vitatja meg a késve érkező és hiányos vagy szabálytalanul kitöltött kérelmeket, a nem felhatalmazott személyek által benyújtott kérelmeket, az olvashatatlanul és grafit ceruzával kitöltött kérelmeket, valamint azokat a kérelmeket, amelyek nem képezik a Pályázat tárgyát,
* a vetélkedő szervezőjének kiválasztásánál a földrajzi szempont lesz tekintetbe véve, azaz a vetélkedőre jelentkezett résztvevők földrajzi felosztása és a vetélkedő szervezési költségeinek javaslata,
* A Bizottság nem veszi figyelembe azon pályázók pályázati kérelmét, akiknek a Titkárság előző pályázatai alapján eszközöket ítéltek oda, de a pályázatban vállalt kötelezettségeiket nem teljesítették,
* a Titkárság fenntartja jogát, hogy a pályázótól, szükség szerint, kiegészítő dokumentációt és tájékoztatást kérjen vagy, hogy helyszínre menjen, illetve a támogatási eszközök odaítélése céljából további feltételek teljesítését kérje,
* a támogatási eszközök odaítéléséről a tartományi titkár határozatot hoz a Pályázati bizottság javaslata alapján,
* a pályázati kérelmet és a mellékelt dokumentumokat a Titkárság nem küldi vissza,
* a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság a Pályázat nyertesével tevékenység finanszírozásáról szóló szerződést köt, mely alapján az eszközök folyósításra kerülnek,
* a Pályázat eredményeit, a Pályázat lezárását követően a Titkárság honlapján kell közzétenni.

A TARTOMÁNYI TITKÁR MEGBÍZÁSÁBÓL

Milan Kovačević, s. k.

tartományi titkárhelyettes